માંડાભાઈ નાયકે નીશાળ ફળિયામાં આ મકાન બનાવ્યું હતું. તેઓનું બે-એક વર્ષ અગાઉ મૃત્યુ બાદ હવે આ મકાનમાં હાલમાં તેમની પત્ની બે પુત્રો અને પુત્રવધુઓ રહે છે. પાછલા ઘણા સમયથી મકાનની દીવાલોપાર કોઈ ઉંધા પગે માથું નીચે રાખીને ચાલતું હોય તેવું પ્રતિબિંબ જોવા મળતા આજુબાજુના લોકો તેને દૈવી શક્તિ માની જોવામાટે એકત્ર થાય છે. જેની જાણ ગોધરાના વિજ્ઞાન કેન્દ્રને થતા પ્રમુખશ્રી ડોક્ટર સુજાત વાલીના નેતૃત્વ હેઠળ વિજ્ઞાન કેન્દ્રની ટીમ મુકુંદભાઈ સિંધવ, ભારતસિંહ સોલંકી, અવિનાશ મિસ્ત્રી, હારૂનભાઈ ઘટના સ્થળે પહોચી ગયા હતા.